Søskendegrupper er et tilbud til børn i alderen 4 – 17 år, som har en søskende med en varig funktionsnedsættelse.
Målet med søskendegrupperne er at støtte søskende til børn med en varig funktionsnedsættelse og styrke deres mulighed for at mestre situationen i hjemmet. Mange søskende oplever, at barnet med funktionsnedsættelse tager meget plads og fokus fra forældrene, og de oplever ofte følelser som sorg og ensomhed.
I gruppeforløbet får børnene mulighed for at møde andre i samme situation, som de kan spejle sig i og dele erfaringer med. De kan sætte fokus på sig selv og egne følelser og ikke deres bror eller søsters funktionsnedsættelse.
Alle søskende i målgruppen får tilbudt et forløb i søskendegrupperne. Efter en individuel vurdering kan man i særlige tilfælde få tildelt mere end to forløb.
Der afholdes ti gruppemøder a to timers varighed i et gruppeforløb. Møderne afholdes på Lysningen, Lysningen 13, 6800 Varde.
Møderne styres af en familiekonsulent med en overbygning eller en psykoterapeut.
Vil du vide mere, er du velkommen til at kontakte socialrådgiver Pia Mikkelsen på tlf. 7994 7729 eller mail: piam@varde.dk